Cuneiform Tablet KTS 1 23
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en qí-bi-ma um-ma a-šùr-i-mì-tí ta-ri-iš-ma-tum ù be-lá-tum-ma 20 ma-na KÙ.BABBAR PUZUR₄-a-šur ub-lam ŠÀ.BA 1 me-at 75 {TÚG}ku-ta-nu 16.83333 ma-na 3 GÍN KÙ.BABBAR it-bu-lu 30 ma-na AN.NA-ak qá-tim 13 GÍN.TA KÙ.BABBAR-áp-šu 3 ma-na 18.5 GÍN 6 ANŠE ṣa-lá-mu 2 ma-na KÙ.BABBAR it-bu-lu 0.33333 ma-na LÁ 1 GÍN ú-nu-ut ANŠE 0.33333 ma-na KÙ.BABBAR té-ṣú-pé PUZUR₄-a-šur il₅-qé 0.33333 ma-na KÙ.BABBAR il₅-ba-ni il₅-qé a-ma-kam lu-ta-er 12 GÍN i-šar-be-lí il₅-qé a-ma-kam lu-ta-er 0.33333 ma-na 7 GÍN be-ú-la-at be-li-li 10 GÍN <gap> zi tum i-na lu-qú-tim a-ni-tí-im 2 me-at 13 ku-ta-ni 2 ANŠE ù ú-nu-sú-nu a-gu-a DUMU PUZUR₄-a-šur i-ra-de₈-a-ku-um 52 ku-ta-ni 2 ANŠE ù ú-nu-sú-nu PUZUR₄-a-šur i-ra-de₈-a-ku-um KÙ.BABBAR-pí <big_gap> <gap>-um šu-ma <gap> <big_gap> gi-mì-lá-am É a-bi-ni šu-qú-ul <gap> i-ḫi-id-ma KÙ.BABBAR ša a-ma-kam ù ša lu-qú-tim ša e-li-a-ku-ni šé-bi-lam KÙ.BABBAR a-na qá-té-e me-er-e a-šur-ma-lik lá tù-ša-ar KÙ.BABBAR ša a-lá-ḫi-im ni-il₅-qé-ma ḫu-bu-lu-um ša a-šur-ma-lik ša-bu-ú mì-ma lá i-ri-iḫ